Document ID: 32006R1549

KOMISSION ASETUS (EY) N:o 1549/2006,
annettu 17 päivänä lokakuuta 2006,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 ja 12 artiklan,
sekä katsoo seuraavaa:
(1)
Asetuksella (ETY) N:o 2658/87 perustetaan tavaranimikkeistö, jäljempänä ”yhdistetty nimikkeistö”, joka vastaa niin yhteisen tullitariffin ja yhteisön ulkomaankaupan tilastojen kuin muidenkin tavarantuontia ja -vientiä koskevien yhteisön politiikkojen tarpeita.
(2)
Lainsäädännön yksinkertaistamisen vuoksi on aiheellista nykyaikaistaa yhdistettyä nimikkeistöä ja muuttaa sen rakennetta.
(3)
On tarpeen muuttaa yhdistettyä nimikkeistöä, jotta voidaan ottaa huomioon seuraavat seikat: tilastointiin ja kauppapolitiikkaan liittyvien vaatimusten muutokset, kansainvälisten sitoumusten täyttämisestä johtuvat muutokset, teknologian ja kaupan alan kehitys, tarve yhdenmukaistaa tai selventää tekstejä sekä tulliyhteistyöneuvoston 26 päivänä kesäkuuta 2004 antaman suosituksen mukaiset muutokset HS-nimikkeistöön ja niistä aiheutuvat seuraukset.
(4)
Asetuksen (ETY) N:o 2658/87 12 artiklan mukaisesti liite I olisi korvattava neuvoston tai komission toteuttamien toimenpiteiden mukaisesti 1 päivästä tammikuuta 2007 yhdistetyn nimikkeistön täydellisellä toisinnolla, joihin sisältyvät autonomiset tullit ja sopimustullit.
(5)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liite I tämän asetuksen liitteessä olevalla tekstillä.
2 artikla
Tämä asetus tulee voimaan 1 päivänä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä lokakuuta 2006.

Labels: 3